Document ID: /fineweb-2-swissfilter-quality_10-filterrobots/filtered/01555.jsonl.gz/46

Омладина наше Црквене општине већ више година прославља своју славу Светог Владику Николаја Велимировић у нашој парохији.
У навечерје празника читан је Акатист Светом Владици Николају и изнете су Свете Мошти Светог Николаја, који је током свога живота боравио више година у Берну, где је студирао и ударио темеље духовног живота на овим просторима. Он је заштитник наше бернске омладине, а служи и као пример нашој омладини.
Сутрадан је служена Света Литургија у част Светитеља, а након Свете Литургије прота Станко балгословио је славска обележја, а Слава је прослављена уз поштовање свих предвиђених мера.
Наша омладина уз помоћ чланице Кола сестара у част Светог Николаја Велимировић припремили су и поделили дарове свима који су тај дан присуствовали на Светој Литургији. Због тренутне ситуације, трпеза љубави поводом славе ове године је изостављена. Славски колач и жито, са љубављу а у част Светог Николаја припремио је Лука.